લખનૌ: ઉન્નાવ ગેંગરેપ કેસના આરોપી ભાજપના ધારાસભ્ય કુલદીપસિંહ સેંગરના સાત દિવસના સીબીઆઈ રિમાન્ડ મંજૂર કરાયા છે. તપાસ એજન્સીએ આરોપી ધારાસભ્યની શુક્રવારે રાત્રે ધરપકડ કર્યા બાદ શનિવારે બપોરે લખનૌની સીબીઆઈ કોર્ટમાં રજૂ કર્યા. કોર્ટે તેમને સાત દિવસની કસ્ટડી પર સીબીઆઈના હવાલે કરી દીધા છે. દરમિયાનમાં સીબીઆઈએ આરોપી ધારાસભ્ય બાદ તેમની સાથીદાર શશિસિંહની પણ ધરપકડ કરી લીધી છે. એફઆઈર મુજબ શશિસિંહ જ પીડિતાને ધારાસભ્ય પાસે લઈને ગઈ હતી.